sāyámprātarhyágnihotrāhutī júhvati samānéna mántreṇa samānéna hi mántreṇāgnihotrāhutī júhvatyátha yádvanīvā́hanaṃ ca bhásmanaścābhyavaháraṇaṃ taú darśapūrṇamāsāvátha yadgā́rhapatyaṃ cinóti tā́ni cāturmāsyānyátha yádūrdhvaṃ gā́rhapatyādā́ sarvauṣadhāttā íṣṭayó'tha yádūrdhváṃ sarvauṣadhā́tprācī́naṃ cítibhyasté paśubandhā yá evaìtéṣu yajñéṣu viṣṇukramāsté viṣṇukramā yajjápyaṃ tádvātsaprám